**Tuomas Huhtanen** (s. 16. maaliskuuta 1987 Noormarkku) on suomalainen jääkiekkoilija, joka pelaa Suomi-sarjajoukkue Karhu HT:ssä. Hän on pelipaikaltaan vasen laitahyökkääjä. Huhtasta on luonnehdittu pelityyliltään voimahyökkääjäksi.

Ura
---

### Seuraura

Huhtanen on Porin Ässien kasvatti. Hän jakoi kaudella 2002–2003 joukkueen C-nuorten runkosarjan sisäisen pistepörssin voiton Jussi Mäkelän kanssa tehoilla 8+7=15. Kaudella 2005–2006 Huhtanen nousi Ässien SM-liigarinkiin. Hän pelasi SM-liigassa kahdeksan runkosarja- ja kolme playoff-ottelua jääden niissä ilman tehopisteitä. Huhtanen voitti kauden päätteeksi SM-hopeaa. Hän pelasi suurimman osan kaudestaan vielä Ässien A-nuorissa. Toukokuussa 2006 Huhtanen teki kaksivuotisen jatkosopimuksen Ässien kanssa.

Kausi 2006–2007 oli Huhtaselle tulokaskausi SM-liigassa ja se toi hänelle 47 runkosarjaottelussa tehot 4+4=8. Huhtasen liigauran avausmaali syntyi 5. lokakuuta 2006 Saimaan Palloa vastaan. Hänet palkittiin ottelun *Ilta-Sanomien* yhden tähden tähtipelaajana. Huhtanen pelasi kauden aikana miesten pelejä myös yhden Mestis-ottelun verran alle 20-vuotiaiden maajoukkueessa. Hän vahvisti ison osan kaudestaan myös Ässien A-nuoria. Alkukausi 2007–2008 Huhtasella meni pilalle olkapääleikkauksen vuoksi. Hän pääsi tositoimiin lokakuussa ja pelasi SM-liigassa 29 runkosarjaottelua tehden neljä syöttöpistettä. Huhtanen pelasi yli puolet kaudestaan Ässien A-nuorissa, jotka voittivat SM-hopeaa keväällä 2008. Saman vuoden helmikuussa hän teki kaksivuotisen jatkosopimuksen Ässien kanssa.

Kaudella 2009–2010 Huhtanen teki pienimuotoista läpimurtoa SM-liigassa ja rikkoi yhden kauden piste-ennätyksensä jo marraskuun lopulla. Yhteensä hän teki kauden aikana 44 runkosarjaottelussa tehot 10+6=16. Huhtanen teki myös liigauransa ensimmäisen kypärätempun vuoden 2009 viimeisellä kierroksella, 29. joulukuuta Hämeenlinnan Pallokerhoa vastaan. Hänet palkittiin ottelun *Ilta-Sanomien* kolmen tähden tähtipelaajana. Tammikuussa 2010 Huhtanen teki vuoden mittaisen jatkosopimuksen Ässien kanssa. Kausi 2010–2011 oli hänelle kuitenkin edelliskautta vaikeampi ja tehopisteitä 46 runkosarjaottelussa syntyi vain yhdeksän.

Huhtikuussa 2011 Rauman Lukko ilmoitti tehneensä kaksivuotisen sopimuksen Huhtasen kanssa. Hän siirtyi joukkueeseen suuremman vastuun perässä, mutta Huhtanen ei kuitenkaan vastannut häneen kohdistuneisiin odotuksiin, eikä hän saanut Lukosta sopivaa roolia. Huhtanen kaupattiinkin siirtorajan kynnyksellä, tammikuun 2012 lopulla loppukauden 2011–2012 kattaneella sopimuksella Helsingin IFK:hon. Hän oli kauden jälkeen vapaana agenttina lokakuuhun 2012 lopulle saakka, jolloin Huhtanen siirtyi joulutaukoon kestäneellä sopimuksella Mestis-joukkue Jokipoikien riveihin. Tammikuussa 2013 hänen sopimustaan jatkettiin kauden 2012–2013 loppuun, mutta samassa kuussa Huhtanen palasi kuitenkin SM-liigaan tehtyään 1+1-vuotisen sopimuksen Tampereen Ilveksen kanssa.

Huhtanen ei käyttänyt Ilveksen kanssa tehdyssä sopimuksessaan ollutta optiota, vaan hän palasi vuoden mittaisella ja try-outin sisältäneellä sopimuksella kasvattajaseuraansa Ässiin kaudeksi 2013–2014. Huhtanen sai joukkueeseen sopimuksen, jota jatkettiin joulukuussa 2013 kevääseen 2015 saakka. Kaudeksi 2015–2016 hän siirtyi vuoden mittaisella ja kuukauden mittaisen koeajan sisältäneellä sopimuksella SM-liigan nousijajoukkue KooKoohon. Huhtanen sai syyskuussa 2015 koejaksonsa päätteeksi jatkosopimuksen.

Joulukuussa 2016 Huhtanen siirtyi kolmen ottelun mittaisella, joulutaukoon asti kestänellä sopimuksella Mestis-joukkue Heinolan Peliittoihin oltuaan ilman sopimusta alkukauden 2016–2017. Tammikuussa 2017 hän palasi loppukauden kattavalla sopimuksella Jokipoikiin. Lokakuun 2017 lopulla Huhtanen siirtyi viikon mittaisella sopimuksella Mestis-joukkue Kiekko-Vantaaseen paikkaamaan loukkaantumisia oltuaan ilman sopimusta alkukauden 2017–2018. Hän pelasi siellä kolme ottelua. Seuraavan sopimuksensa Huhtanen teki vasta tammikuussa 2018, jolloin hän palasi kahden viikon mittaisella try-out -sopimuksella kasvattajaseuraansa Porin Ässiin lähtökohtaisesti paikkaamaan loukkaantumisia. Huhtanen sai koejaksonsa päätteeksi loppukauden jatkosopimuksen.

Syyskuussa 2018 Huhtanen vahvisti ottelukohtaisella sopimuksella Suomi-sarjajoukkue Karhu HT:tä Suomen Cupissa. Saman kuun puolessä välissä hän palasi taas kuukauden mittaisella try-out -sopimuksella kasvattajaseuraansa Ässiin. Huhtanen sai lokakuussa joukkueeseen loppukauden 2018–2019 kattavan jatkosopimuksen.

Tammikuussa 2020 Huhtanen palasi loppukauden 2019–2020 kattavalla sopimuksella Karhu HT:n Suomi-sarjajoukkueeseen oltuaan alkukauden ilman sopimusta.

### Maajoukkueura

Huhtanen pelasi alle 20-vuotiaiden MM-kilpailuissa vuonna 2007. Hän on pelannut myös viisi poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Ässät | SM-liiga | 8 | 0 | 0 | 0 | 0 | 3 | 0 | 0 | 0 | 0 |
| 2006–2007 | Suomi U20 | Mestis | 1 | 0 | 0 | 0 | 4 | – | – | – | – | – | JMM | 6 | 0 | 1 | 1 | 2 |
|  | Ässät | SM-liiga | 47 | 4 | 4 | 8 | 6 | – | – | – | – | – |
| 2007–2008 | Ässät | SM-liiga | 29 | 0 | 4 | 4 | 2 | – | – | – | – | – |
| 2008–2009 | Ässät | SM-liiga | 56 | 4 | 5 | 9 | 28 | – | – | – | – | – |
| 2009–2010 | Ässät | SM-liiga | 44 | 10 | 6 | 16 | 54 | – | – | – | – | – |
| 2010–2011 | Ässät | SM-liiga | 46 | 5 | 4 | 9 | 59 | 2 | 1 | 0 | 1 | 2 |
| 2011–2012 | Lukko | SM-liiga | 36 | 3 | 7 | 10 | 18 | – | – | – | – | – |
|  | HIFK | SM-liiga | 15 | 2 | 2 | 4 | 14 | 2 | 0 | 0 | 0 | 0 |
| 2012–2013 | Jokipojat | Mestis | 10 | 4 | 3 | 7 | 4 | – | – | – | – | – |
|  | Ilves | SM-liiga | 14 | 1 | 2 | 3 | 6 | – | – | – | – | – |
| 2013–2014 | Ässät | SM-liiga | 57 | 6 | 7 | 13 | 68 | – | – | – | – | – |
| 2014–2015 | Ässät | SM-liiga | 44 | 8 | 6 | 14 | 28 | 2 | 0 | 0 | 0 | 0 |
| 2015–2016 | KooKoo | SM-liiga | 51 | 2 | 9 | 11 | 34 | – | – | – | – | – |
| 2016–2017 | Peliitat | Mestis | 3 | 1 | 1 | 2 | 0 | – | – | – | – | – |
|  | Jokipojat | Mestis | 16 | 6 | 2 | 8 | 16 | 3 | 1 | 0 | 1 | 25 |
| 2017–2018 | Kiekko-Vantaa | Mestis | 3 | 0 | 3 | 3 | 2 | – | – | – | – | – |
|  | Ässät | SM-liiga | 16 | 0 | 2 | 2 | 10 | 1 | 0 | 0 | 0 | 0 |
| 2018–2019 | Ässät | SM-liiga | 52 | 5 | 2 | 7 | 20 | – | – | – | – | – |
| 13 kautta | yhteensä | SM-liiga | 514 | 50 | 60 | 110 | 347 | 10 | 1 | 0 | 1 | 2 |
| 5 kautta | yhteensä | Mestis | 33 | 11 | 9 | 20 | 26 | 3 | 1 | 0 | 1 | 25 |

Lähteet
-------

* Tuomas Huhtanen The Internet Hockey Databasessa (englanniksi)
* Tuomas Huhtanen Eurohockey-sivustolla (englanniksi)
* Tuomas Huhtanen *Elite Prospects*. Everysport Media Group AB.  (englanniksi)

### Viitteet

1. 1 2  Huhtanen löysi pelipaikan *satakunnankansa.fi*.  4.9.2015. Alma Media Suomi Oy.  Arkistoitu 26.9.2015. Viitattu 25.9.2015.
2. 1 2  Jussi Pesonen ja Tuomas Huhtanen siirtyvät Lukkoon *liiga.fi*.  29.4.2011. Jääkiekon SM-liiga Oy. Viitattu 25.1.2013.
3. ↑  Elite Prospects - Ässät U16 *eliteprospects.com*. Everysport Media Group. Viitattu 15.3.2019. (englanniksi)
4. 1 2 3  Tuomas Huhtanen *Elite Prospects*. Everysport Media Group AB.  (englanniksi)
5. ↑  Ässien ryhmä viimeistelyä vaille valmis *Jatkoaika.com*.  8.5.2006. Jatkoaika r.y. Viitattu 25.1.2013.
6. ↑  Tilastot - Liiga *liiga.fi*.  5.10.2006. Jääkiekon SM-liiga Oy. Viitattu 24.1.2013.
7. ↑  Tuomas Huhtanen jatkaa Porissa *Jatkoaika.com*.  17.2.2008. Jatkoaika r.y. Viitattu 25.1.2013.
8. ↑  Mattila, Pasi: Huhtasen show *Jatkoaika.com*.  29.12.2009. Jatkoaika r.y. Viitattu 25.1.2013.
9. ↑  Tilastot - Liiga *liiga.fi*.  29.12.2009. Jääkiekon SM-liiga Oy. Viitattu 24.1.2013.
10. ↑  Ässille kolme jatkosopimusta *Jatkoaika.com*.  15.1.2010. Jatkoaika r.y. Viitattu 25.1.2013.
11. ↑  Lempinen, Manu: Huhtanen ei tyydy verkkareihin *Jatkoaika.com*.  7.2.2010. Jatkoaika r.y. Viitattu 25.1.2013.
12. ↑  Lukolle kaksi uutta hyökkääjää – Morrison ei jatka *Jatkoaika.com*. 29.4.2011:  Jatkoaika r.y. Viitattu 2.5.2011.
13. ↑  Huhtanen Helsingin valoihin *Jatkoaika.com*.  31.1.2012. Jatkoaika r.y. Viitattu 25.1.2013.
14. ↑  Isotalo, Ilari: Huhtanen nöyränä Helsinkiin *Jatkoaika.com*.  2.2.2012. Jatkoaika r.y. Viitattu 4.2.2012.
15. ↑  Tuomas Huhtanen vahvistamaan Jokipoikia *Jatkoaika.com*.  30.10.2012. Jatkoaika r.y. Viitattu 25.1.2013.
16. ↑  Tuomas Huhtanen jatkaa Jokipojissa *Jatkoaika.com*.  4.1.2013. Jatkoaika r.y. Viitattu 25.1.2013.
17. ↑  Ilves hankki konkarihyökkääjän *Jatkoaika.com*.  25.1.2013. Jatkoaika r.y. Viitattu 25.1.2013.
18. ↑  Kreps vahvistamaan Ässiä *Jatkoaika.com*.  30.5.2013. Jatkoaika r.y. Viitattu 30.6.2013.
19. ↑  Ässien voimahyökkääjälle jatkosopimus *Jatkoaika.com*.  13.12.2013. Jatkoaika r.y. Viitattu 14.12.2013.
20. ↑  Lammassaari ja Huhtanen jatkavat Kouvolassa *Jatkoaika.com*.  24.9.2015. Jatkoaika r.y. Viitattu 25.9.2015.
21. ↑  Peliitoilla loukkaantumishuolia - Huhtanen vahvistamaan hyökkäyskalustoa *Jatkoaika.com*.  9.12.2016. Jatkoaika r.y. Viitattu 5.1.2017.
22. ↑  Jokipojille runsaasti liigakokemusta - Huhtanen vahvistamaan hyökkäystä *Jatkoaika.com*.  5.1.2017. Jatkoaika r.y. Viitattu 5.1.2017.
23. ↑  Roivas, Mikko: Tuomas Huhtanen lohipaitoihin viikoksi *Jatkoaika.com*.  31.10.2017. Jatkoaika r.y. Viitattu 8.1.2018.
24. ↑  Pata paikkaa repaleista hyökkäystään − Huhtanen koesopimuksella Ässiin *Jatkoaika.com*.  8.1.2018. Jatkoaika r.y. Viitattu 8.1.2018.
25. ↑  Koeaika tuotti Huhtaselle sopimuksen *Jatkoaika.com*.  19.1.2018. Jatkoaika r.y. Viitattu 19.1.2018.
26. ↑  Porilaisseurat Ässät ja Karhu HT syventävät yhteistyötään *Jatkoaika.com*.  4.9.2018. Jatkoaika r.y. Viitattu 17.9.2018.
27. ↑  Ässien hyökkäys täydentyy kahdella omalla kasvatilla *Jatkoaika.com*.  17.9.2018. Jatkoaika r.y. Viitattu 17.9.2018.
28. ↑  Severi Sillanpää ja Tuomas Huhtanen jatkavat Ässissä *assat.com*.  17.10.2018. HC Ässät Pori Oy. Viitattu 20.10.2018.
29. ↑  Tiedote: Huhtanen. *facebook.com*.  21.1.2020. Karhu HT RY. Viitattu 21.1.2020.